Odense Adresse-Contoirs Efterretninger, 1835-11-27
Det spanske Anliggende har i den sidste Tid saa at sige udelukkende tildraget sig Opmærksomheden paa det politiske Gebeet. Et nyt Tvistens Æble er udkastet paa dette, og har alt fremkaldt varm Strid, dog lykkeligviis hidtil endnu kun paa Papiret. Dette Tvistens Æble er den forhen ommeldte Tale, som Keiser Nikolaus, under sit sidste Ophold i Warschau, holdt til denne Stads Municipalitet. Saalænge denne Tales Ægthed endnu ansaaes som tvivlsom, toge vi billigen i Betænkning at optage den; men nu da den ei alene i Frankerig og Engelland udgives for virkeligen holdt, men endog tydske, under stræng Censur staaende Tidender have kunne meddele den, troe vi saameget mindre at borde tilbageholde dette interessante Actstykke, som det sandsynligviis i længere Tid vil sætte saavel de diplomatiske, som de journalistiske Penne i Bevægelse. Talen lyder saaledes: "Jeg veed, mine Herrer, at De have ønsket at tale til mig. Jeg kjender endog Jndholdet af Deres paatænkte Tale, og naar jeg tilkjendegiver Dem, at den ikke maa fremføres, saa er det for at spare Dem en Løgn. Ja, mine Herrer, for at spare Dem en Løgn, Thi jeg veed, at Deres Tænkemaade er ganske anderledes, end De have villet skildre mig den i Deres paalænkte Tale. Hvorledes skulde jeg ogsaa komme til at fæste nogen Lid til Deres Sprog, da De ganske kort for Revolutionen talede til mig ganske paa samme Maade, Er det ikke Dem, som for 5 og for 8 Aar siden talede til mig om Troskab og Hengivenhed, og vidste at indklæde den foregivne Følelse af den meest ærefrygtsfulde Hengivenhed i de meest velklingende Phraser, Nogle Dage sildigere brøde De Deres Eed og begik de skjændigste Forbrydelser, Keiser Alexander, der har gjort meere forDem, end en russisk Keiser skulde have gjort, der overøste Dem med Velgierninger, begunstigede Dem meere end sine egne Undersaatter, og gjorde Dem til den lykkeligste og meest blomstrende Nation, Keiser Alexander have De lønnet med den sorteste Utaknemlighed. Aldrig have De været tilfredse med Deres Stilling, hvor fordeelagtig den end har været, stedse have De selv baaret Deres Lykke til Graven, Jeg siger Dem Sandheden reent ud, for at der ikke skal være noget Dunkelt i vort gjensidige Forhold, og for at De kunne vide, hvad De have at rette Dem efter, da det er første Gang siden Urolighederne at jeg seer Dem og taler med Dem. Jeg forlanger Handlinger, mine Herrer, og ikke blotte Ord; Angeren maa komme fra Hjertet. Jeg taler ikke lidenskabeligt til Dem; De see tvertimod, at jeg er ganske kold; jeg nærer intet Nag, og vil gjøre Dem Godt selv imod Deres Villie. Marschallen, som De her see for Dem, opfylder mine Hensigter, understøtter mig i mine Planer og er ligeledes betænkt paa Deres Vel. Ved disse Ord bukkede Deputationen for Fyrst Paskewitsch. Slig mig dog (vedblev Keiseren, hvad skal denne Bukken betyde, Fremfor Alt skulde De gjøre Deres Pligt, have ført Dem op som honette Folk. De have, mine Herrer, Valget imellem to Alternativer, enten at hænge fast ved deres Drømmerier om et uafhængigt Polen, eller at leve roligt som troe Undersaatter af min Regjering. Holde De fast ved Deres Drømmerier om en egen Nationalitet, om et uafhængigt Polen og alle slige Chimærer, saa ville De kun paadrage Dem endnu større Ulykke. Jeg har her ladet bygge et Citadel, og erklærer Dem herved, at jeg ved den mindste Opstand vil lade dets Kanoner tordne imod Staden. Warschau skal da ødelægges og visseligen ikke meer bygges op i min Levetid. Det er mig piinligt, at maatte tale saaledes til Dem; det maa være piinligt for en Souverain, at maatte behandle sine Undersaatter saaledes; men jeg gjør det til Deres eget Bedste. Det er nu Deres Sag, mine Herrer, at erhverve Dem Forglemmelse af det Forbigangne, hvilket De kun kunne opnaae ved Lydighed imod min Regjering. Jeg veed, at der føres Correspondence med Udlandet, at man lader slette Skrifter komme herind, og at man søger at vildlede Gemytterne. Slige hemmelige Forbindelser kan det bedste Politie i Verden ikke forhindre ved en Grændse som Deres. De maae derfor selv haandhæve et sligt Politie, for at standse dette Onde. Ville De vandre paa den rette Vei, saa maae De opdrage Deres Børn godt, og indplante Dem Religionens Grundsætninger og Troskab imod Deres Souveraln. Seer kun, hvorledes midt under alle de Uroligheder, som have rystet Europa, og alle de vrange Lærdomme, som have rokket Samfunds=Bygningen, kun Rusland alene er forblevet stærkt og urokket. Troer mig, mine Herrer, det er en sand Velsignelse at høre til dette Land, og at nyde dets Beskyttelse. Naar De føre Dem godt op, naar De opfylde alle Deres Pligter, saa vil min faderlige Naade og saa udstrække sig over Dem, og min Regjering vil, uagtet det Skete, ogsaa drage Omsorg for Deres Vel. Tænker nu vel paa hvad jeg har sagt Dem! os